 KILPAILUNSÄÄNNÖT  2016

Länsi-Suomen karting aluekilpailut

Aluekisojenkilpailusäännöt / kilpailukutsu: Aluekilpailut alue 7

Yleismääräykset

Länsi-Suomen alueen seurat kutsuvat karting - kilpailijoita osallistumaan Länsi-Suomi CUP aluekilpailuihin.

Kilpailuissa noudatetaan ensisijaisesti näitä sääntöjä ja seuraavaksi sääntökirjan määräyksiä.

Kilpailun johdolla on oikeus, mikäli olosuhteet niin vaativat, tuomariston päätöksellä peruuttaa, siirtää tai keskeyttää kilpailu tai sen osa, sekä antaa tarpeellisiksi katsomiaan lisämääräyksiä. Kilpailunjohdon, tuomariston ja kilpailun toimihenkilöiden käskyjä ja määräyksiä on noudatettava. Tuomariston päätöksellä voidaan yhdistää luokkia.

Kilpailijoille varataan 4x6m suuruinen varikkopaikka.

Varikkomääräykset ovat sääntökirjan mukaan.

Vastuu ja vakuutukset on sääntökirjan mukaan.

Osanotto-oikeus

Kilpailijalla täytyy olla vähintään AKK :n myöntämä peruslisenssi, sääntökirjan mukaan. Länsi-Suomi Cup on avoin kaikille kilpailijoille. Länsi-Suomi CUP kilpailuun otetaan alueen 7 kuljettajien lisäksi myös muiden alueiden kuljettajia. Mikäli kuljettaja on aloittanut sarjan junior kuljettajana hän saa ajaa juniori luokassa sarjan loppuun.

Ilmoittautuminen ja maksut

Kilpailuun ilmoittautuminen tapahtuu [www.kiti.fi](http://www.kiti.fi/) sivujen kautta.

Osallistumismaksu 50 € maksetaan ilmoittauduttaessa kilpailupaikalla.

Maksu sisältää radalla olevat palvelut, esim.: ajanotto, katsastus, päätoimihenkilöt sekä varikkosähkömaksun.

Harjoituspäiviltä kerätään normaalit ratakohtaiset maksut.

Kilpailijalla on mahdollisuus vuokrata bonderin 20€ maksusta kilpailun järjestäjältä.

Kilpailutapa

Harjoitus ja aika-ajojen ajat sekä kierrokset ilmoittaa järjestävä seura, Esim. Harjoitusajo 2x10min, aika-ajo 1x10 min, kaksi (2) alkuerää ja yksi(1) finaali. Ensimmäinen erä ajetaan aika-ajon mukaan ja toinen erä ensimmäisen erän tuloksen mukaan.

Finaalin maaliintulojärjestys on lopputulos. Erä ja finaalit min 5km/lähtö

Kilpailun järjestäjä varaa oikeuden muutoksiin.

Palkinnot, tulokset ja sarjapisteet.

Sarjassa ajetaan luokat Cadet, Micro, Raket junior, Raket, Yamaha ja Tag

Palkintojen jakaminen suoritetaan kilpailupaikalla tulosten tultua hyväksytyksi.

Kilpailuissa palkitaan kaikki osallistujat. Noutamatta jääneitä palkintoja ei toimiteta.

Kilpailun tulokset julkaistaan netissä noin viikon sisällä kilpailun päättymisestä.

Sarjapisteet annetaan seuraavasti: 1.= 15, 2.=12, 3.=10 ja sen jälkeen 9, 8, 7, 6, 5, 4, 3, 2, 1, 1, 1…

Sarjan loppupisteisiin ei lasketa heikointa kilpailutulosta.

Tasapistetilanteessa korkeimmat sijoitukset ratkaisee, mikäli tämän jälkeen pisteet tasan jaetaan palkinto.

Kunkin osakilpailun palkintojenjakotilaisuuden päätteeksi arvotaan 50€ palkinto kaikkien läsnä olevien kilpailijoiden kesken.

Kauden päätteeksi palkitaan vähintään kolmeen osakilpailuun osallistuneet kilpailijat luokittain, Cadet luokassa kaikki, muissa luokissa kolme parasta.

Katsastus

Katsastus tapahtuu sääntökirjan mukaan. TAG ko.luokan sarjasäännön mukaan.

Renkaat: Sääntökirjan mukaan, TAG ko. luokan sarjasäännön mukaan.

Tekniset säännöt sääntökirjan mukaan.

Ratatuomarit / lippumies

Huoltajista tai heidän edustajistaan kerätään ratatuomarit / lippumies ratatuomaripisteisiin

kunkin järjestäjän tarvitsema määrä

Vastalauseaika

Vastalauseaika erissä on 5 minuuttia

Vastalauseaika finaalin jälkeen on 15 minuuttia.

Varikko

Ilmoittaudu kilpailutoimistoon saadaksesi sinulle varatun varikkopaikan tiedot. Varikkopaikat osoitetaan järjestäjän (varikkopäällikön) toimesta, eikä varikolle saa sijoittaa ajoneuvoja tai telttaa muualle. Osanottomaksuun sisältyvät varikkopaikka 4 x 6 m ja rajoitettu varikkosähkö (EI SAA KÄYTTÄÄ LÄMMITTÄMISEEN JA VARIKKOALUEELLA YÖPYMINEN KIELLETTY!).

Kilpailijalla tulee olla varikkopaikkansa pohjana poltto- ja voiteluaineita läpäisemätön pressu. Ennen lähtöäsi kilpailupaikalta, varmista, että varikkopaikkasi ja majoituspaikkasi on siisti. Siivoamattomasta varikko-/majoituspaikasta järjestäjä voi laskuttaa kilpailijaa.

Selvitä sammuttimien sijainti, hitsaus- ja kipinöivien työstöjen suorituspaikan sijainti, sekä tupakointi ja avotulen käytön rajoitukset. Tulityöt ehdottomasti järjestäjän osoittamilla paikoilla!

Varikkopaikan sammuttimen pitää olla 27A183B C tai 21A183B-luokan vaahtosammutin. Se tulee olla varikon kulkuväylän läheisyyteen teltassa. Sammutin tulee olla tarkastettu ja tarkastus on tehtävä vuosittain.

Avotulen käsittely (mm. grillaaminen) on sallittua vain kilpailun järjestäjän osoittamilla paikoilla.

Palavilla nesteillä peseminen on kielletty!

Rullaluistimien, rullalautojen, polkupyörien ja mopojen käyttö on kielletty kilpailujen aikana varikko käytävällä ja radalla turvallisuuden takia.

Varikolla ja asuntovaunualueella on ehdoton hiljaisuus päivittäin klo 22.00 – 6.00. Alueella häiritsevä ja näkyvä alkoholin käyttö on kielletty. Näiden sääntöjen rikkomisesta kilpailun järjestäjä voi poistaa kilpailijatiimin rata-alueelta ja informoida kilpailun johtajaa ja tuomaristoa, jotka voivat sulkea ko. kilpailijan kilpailusta kokonaan.

Tupakointi on sallittu vain järjestäjän osoittamassa paikassa.